**AKTUÁLNE INFORMÁCIE K PRIZNÁVANIU DOTÁCIÍ NA STRAVU A ČESTNÉ VYHLÁSENIE RODIČA 5-ROČNÉHO DIEŤAŤA – PREDŠKOLÁKA**

Dotáciu na stravu podľa § 4 ods. 3 písm. c) zákona o dotáciách je teda možné poskytnúť na:

* **automaticky všetky deti v poslednom ročníku MŠ, ktoré nedovŕšili 6 rokov veku** a to vzhľadom na skutočnosť, že na tieto deti nie je možné si uplatniť nárok na zvýšený daňový bonus;
* deti v poslednom ročníku MŠ, ktoré dovŕšili 6 rokov veku a v ZŠ, ak žijú v domácnosti, ktorej členovia si neuplatnili, alebo si nemohli uplatniť nárok na zvýšený daňový bonus (napr. poberatelia dôchodkov, nezamestnaní);
* **automaticky na deti v ZŠ, ktoré už dovŕšili 15 rokov veku** (napr. z dôvodu opakovania ročníka, odkladu povinnej školskej dochádzky) a to vzhľadom na skutočnosť, že na tieto deti nie je možné si uplatniť zvýšený daňový bonus (tak ako v prvom prípade pri 5 ročných deťoch v poslednom ročníku MŠ).
* Na záver je potrebné uviesť, že pokiaľ ide o ostatné deti v MŠ (nie v poslednom ročníku MŠ), tieto deti majú nárok na dotáciu na **stravu len z dôvodu ŽM alebo HN** podľa § 4 ods. 3 písm. a) alebo b) zákona o dotáciách.

Informácie v tejto veci sú zverejnené aj na webovom sídle ústredia: <https://www.upsvr.gov.sk/socialne-veci-a-rodina/dotacie-pre-deti/poskytovanie-dotacii-na-stravu-v-novom-skolskom-roku-2021-2022.html?page_id=1102173>